Alagad, amay pa ngane kaidto, kan 1978, siya saro sa doseng nagkandidato sa Bicol Saro na nagdalagan para sa assemblyman sa Interim Batasang Pambansa na an kairiba niya iyo sinda Monico Imperial, Victorino Ojeda, Rolando Falcon, Salvador Princesa, Eddie Alanis, Alfredo Tria, Mariano Trinidad, Roger Panotes, asin si Jose Bunao. Siring man, aktibo siyang nagtabang sa grupo kan Apat na Agila (Luis Villafuerte, Boboy Alfelor, Rolando Andaya, asin Edmundo Cea) kan ini magdaralagan sa Regular na Batasan Pambansa kan taon 1984. Sa pagbuntog niya sa pulitika asin pagkampanya niya igdi, igwa man panahon naglado siya asin nagin myembro kan PDP-Laban y nagin siyang chairman probinsyal kan partidong ini igdi sa Camarines sur.